Avviż Legali Importanti

|

52008PC0477

Proposta għal regolament tal-Kunsill li jemenda r-Regolamentº(KE)ºNruº74/2004 li jimponi dazju definittiv ta' kontrabilanċ fuq importazzjonijiet ta' bjankerija tas-sodda tat-tip tal-qoton li joriġinaw fl-Indja  /* KUMM/2008/0477 finali */

	[pic] | KUMMISSJONI TAL-KOMUNITAJIET EWROPEJ |Brussel 18.7.2008KUMM(2008) 477 finaliProposta għalREGOLAMENT TAL-KUNSILLli jemenda r-Regolamentº(KE)ºNruº74/2004 li jimponi dazju definittiv ta' kontrabilanċ fuq importazzjonijiet ta' bjankerija tas-sodda tat-tip tal-qoton li joriġinaw fl-Indja(preżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTA-  Ir-Raġunijiet għall-proposta u l-għanijiet tagħhaDin il-proposta tikkonċerna l-applikazzjoni tar-Regolament tal-Kunsillº(KE)ºNruº2026/97 tas-6ºta’ºOttubruº1997 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea, hekk kif emendat l-aħħar bir-Regolament tal-Kunsillº(KE)ºNruº461/2004 tat-8ºta'ºMarzuº2004 (“ir-Regolament bażiku”) fil-proċediment li jikkonċerna l-importazzjonijiet ta' bjankerija tas-sodda tat-tip tal-qoton, li joriġinaw fl-Indja.-  Kuntest ġeneraliDin il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku.-  Dispożizzjonijiet eżistenti fil-qasam tal-propostaIr-Regolament tal-Kunsillº(KE)ºNruº74/2004[1], emendat mir-Regolamenti tal-Kunsillº(KE)ºNruº2143/2004[2], Nruº122/2006[3], u Nruº1840/2006[4] li jimponi dazju definittiv ta' kontrabilanċ fuq importazzjonijiet fil-Komunità ta' bjankerija tas-sodda tat-tip tal-qoton, li joriġinaw fl-Indja.Proposta għal għoti ta' trattament ta' produttur esportatur ġdid lil esportaturi ġodda lejn il-Komunità.-  Il-konsistenza ma' politiki u għanijiet oħra ta' l-UnjoniMhux applikabbli.2. KONSULTAZZJONI MA’ PARTIJIET INTERESSATI U VALUTAZZJONI TA’ L-IMPATT-  Il-konsultazzjoni ma' partijiet interessatiL-applikanti u l-industrija Komunitarja ġew infurmati bis-sejbiet ta’ l-eżami u kellhom l-opportunità li jibagħtu l-kummenti tagħhom.-  Ġbir u użu ta’ għarfien espertMa kien hemm l-ebda ħtieġa għal għarfien espert estern.-  Valutazzjoni ta' l-ImpattDin il-proposta hija r-riżultat ta’ l-implimentazzjoni tar-Regolament bażiku.Ir-Regolament bażiku ma jipprevedix valutazzjoni ġenerali ta’ l-impatt iżda fih lista eżawrjenti ta’ kundizzjonijiet li jridu jiġu evalwati.3. ELEMENTI ġURIDIċI TAL-PROPOSTA-  Taqsira ta’ l-azzjoni propostaBir-Regolament (KE)ºNruº74/2004 l-Kunsill impona dazju definittiv ta' kontrabilanċ fuq importazzjonijiet ta' bjankerija tas-sodda tat-tip tal-qoton li joriġinaw fl-Indja.Matul l-investigazzjoni oriġinali, minħabba l-għadd kbir ta' esportaturi/produtturi tal-prodott ikkonċernat fl-Indja, intgħażel kampjun ta' produtturi esportaturi. Ġew imposti rati individwali ta' dazju li jvarjaw minn 4.4º% sa 10.4º% fuq il-kumpaniji magħżula għall-kampjun, filwaqt li kumpaniji oħra li kkooperaw mhux inklużi fil-kampjun irċevew rata ta' dazju ta' 7.6º%. Ġiet imposta rata ta' dazju residwa ta' 10.4º% fuq kumpaniji li jew ma ddikjarawx ruħhom inkella ma kkooperawx fl-investigazzjoni.L-Artikoluº2 tar-Regolament tal-Kunsillº(KE)ºNruº74/2004 ta l-possibilità lill-esportaturi/produtturi Indjani li laħqu l-kriterji stabbiliti fl-istess Artikolu li ma jiġux ttrattati b'mod differenti mill-kumpaniji li kkooperaw u li mhumiex inklużi fil-kampjun ('stat ta' ġodda').Ir-Regolament tal-Kunsillº(KE)ºNruº74/2004 ġie emendat tliet darbiet, mir-Regolament tal-Kunsillº(KE)ºNruº2143/2004, mir-Regolament tal-Kunsillº(KE)ºNruº122/2006 u mir-Regolament tal-Kunsill (KE) Nru 1840/2006. It-tliet Regolamenti żiedu l-ismijiet tal-kumpaniji li jesportaw il-prodott ikkonċernat li joriġina fl-Indja li laħqu l-kriterji stabbiliti fir-Regolament tal-Kunsillº(KE)ºNruº74/2004 mal-lista ta' produtturi esportaturi Indjani fl-Anness tar-Regolament.Tnejn mill-għoxrin esportatur/produttur Indjan li talbu stat ta' ġodda pprovdew evidenza li tqieset biżżejjed biex jiġi emendat ir-Regolament tal-Kunsillº(KE)ºNruº74/2004 biż-żieda ta' isimhom fil-lista ta' kumpaniji suġġetti għall-marġini ta' dazju medju b'piż differenzjat ta' 7.6º%.Għalhekk qiegħed jiġi propost li l-Kunsill jadotta l-proposta mehmuża għal Regolament li għandu jkun ippubblikat fil-Ġurnal Uffiċjali mill-aktar fis possibbli.-  Il-bażi ġuridikaIr-Regolament tal-Kunsillº(KE)ºNruº2026/97 tas-6ºta'ºOttubruº1997 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea kif emendat l-aħħar bir-Regolament tal-Kunsillº(KE)ºNruº461/2004 tat-8ºta'ºMarzuº2004.-  Il-Prinċipju tas-sussidjarjetàIl-proposta taqa’ taħt il-kompetenza esklużiva tal-Komunità. Għalhekk, il-prinċipju ta’ sussidjarjetà ma japplikax.-  Prinċipju tal-proporzjonalitàIl-proposta tikkonforma mal-prinċipju tal-proporzjonalità għar-raġuni(jiet) li ġejja/in.Il-forma ta' azzjoni hija deskritta fir-Regolamenti msemmija hawn fuq u ma tħalli l-ebda ambitu għal deċiżjoni nazzjonali.L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa minimizzat u proporzjonali għall-għan tal-proposta mhijiex applikabbli.-  L-għażla ta' strumentiL-istrumenti proposti: regolament.Mezzi oħrajn ma jkunux adattati għar-raġuni(jiet) li ġejja.Ir-Regolament bażiku msemmi hawn fuq ma jipprevedix għażliet oħra.4. L-IMPLIKAZZJONI BAġITARJAIl-proposta ma għandha l-ebda implikazzjoni fuq il-baġit Komunitarju.Proposta għalREGOLAMENT TAL-KUNSILLli jemenda r-Regolamentº(KE)ºNruº74/2004 li jimponi dazju definittiv ta' kontrabilanċ fuq importazzjonijiet ta' bjankerija tas-sodda tat-tip tal-qoton li joriġinaw fl-IndjaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE)ºNruº2026/97ºtas-6ºta'ºOttubruº1997 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea[5] ('ir-Regolament bażiku'),Wara li kkunsidra r-Regolament tal-Kunsillº(KE)ºNruº74/2004 tat-13ºta'ºJannarº2004 li jimponi dazju definittiv ta' kontrabilanċ fuq importazzjonijiet ta' bjankerija tas-sodda tat-tip tal-qoton li joriġinaw fl-Indja[6],Wara li kkunsidra l-proposta mressqa mill-Kummissjoni wara li kkonsultat il-Kumitat Konsultattiv,Billi:A. IL-PROĊEDURA TA' QABEL(1) Permezz tar-Regolamentº(KE)ºNruº74/2004[7]('ir-Regolament oriġinali'), il-Kunsill impona dazju definittiv ta' kontrabilanċ fuq importazzjonijiet fil-Komunità ta' bjankerija tas-sodda tat-tip tal-qoton li jaqgħu taħt il-kodiċi NM ex 6302 21 00 (kodiċi TARIC 6302 21 00 81, 6302 21 00 89), ex 6302 22 90 (kodiċi TARIC 6302 22 90 19), ex 6302 31 00 (kodiċi TARIC 6302 31 00 90) u ex 6302 32 90 (kodiċi TARIC 6302 32 90 19), li joriġinaw fl-Indja. Minħabba l-għadd kbir ta' produtturi esportaturi tal-prodott ikkonċernat li jikkooperaw fl-Indja, intgħażel kampjun b'konformità ma' l-Artikoluº27 tar-Regolament tal-Kunsillº(KE)ºNruº2026/97 (‘ir-Regolament bażiku’)[8] u ġew imposti rati ta' dazju individwali mifruxa minn 4.4º% sa 10.4º% fuq il-kumpaniji inklużi fil-kampjun, filwaqt li l-kumpaniji l-oħra li jikkooperaw imma ma ġewx inklużi fil-kampjun ġew attribwiti rata ta' dazju ta' 7.6º%. Rata ta' dazju residwa ta' 10.4º% ġiet imposta fuq il-kumpaniji l-oħra kollha.(2) L-Artikoluº2 tar-Regolament tal-Kunsilº(KE)ºNruº74/2004 jistipula li meta kwalunkwe produttur esportatur ġdid fl-Indja jipprovdi biżżejjed evidenza lill-Kummissjoni li ma esportax lejn il-Komunità l-prodotti deskritti fl-Artikoluº1(1) waqt il-perjodu ta' investigazzjoni (mill-1ºta'ºOttubrº2001 sat-30ºta'ºSettembruº2002)('l-ewwel kriterju'), li ma hu relatat ma' l-ebda esportatur jew produttur fl-Indja li huwa soġġett għall-miżuri ta' kontra s-sussidji imposti minn dak ir-Regolament ('it-tieni kriterju') u li effettivament esporta lejn il-Komunità il-prodotti kkonċernati wara l-perjodu ta' l-investigazzjoni li l-miżuri huma bbażati fuqu, jew li daħal f'obbligu kuntrattwali irrevokabbli biex jesporta kwantità sinjifikanti lejn il-Komunità ('it-tielet kriterju'), allura l-Artikoluº1(3) ta' dak ir-Regolament jista' jiġi emendat billi jagħti lill-produttur esportatur il-ġdid ir-rata ta' dazju applikabbli għall-kumpaniji li jikkooperaw li ma ġewx inklużi fil-kampjun, jiġifieri 7.6º%.(3) Ir-Regolament oriġinali ġie emendat tlietdarbiet, bir-Regolament tal-Kunsillº(KE)ºNruº2143/2004[9], ir-Regolament tal- Kunsillº(KE)ºNruº122/2006[10] u r-Regolament tal-Kunsillº(KE)ºNru 1840/2006[11] It-tliet Regolamenti kollha żiedu ma’ l-anness l-ismijiet ta’ kumpaniji li jesportaw il-prodott ikkonċernat, li laħaq il-kriterji stipulati fir-Regolament oriġinali.B. TALBIET TAL-PRODUTTUR/ESPORTATUR ĠDID(4) Għoxrin kumpanija Indjana applikaw biex jingħataw l-istess stat bħall-kumpaniji li kkooperaw fl-investigazzjoni oriġinali mhux inklużi fil-kampjun ('stat ta' ġodda') mill- pubblikazzjoni tar-Regolament preċedenti li jemenda.(5) L-20ºapplikant kienu:Kumpanija applikanti | Belt |K.K.P. Textiles Limited | Tamil Nadu |Kashmiri Lal Tarun Khanna PVT LTD | Amritsar |Premier Polyweaves Private Limited | Coimbatore |Home Fashions International | Kerala |Y.J. Enterprises | Mumbai |KaLaM Designs | Ahmedabad |Himatsingka Linens | Bangalore |S.K.T. Textile Mills | Coimbatore |Shetty Garments Private Ltd. | Mumbai |TAVOY Workwear | Mumbai |Orient Craft Limited | Haryana |GHCL Limited | Gujarat |Indo Count Industries Limited | Mumbai |Vijayeswari Textiles Limited | Coimbatore |Nest Exim | Mumbai |Prakash Textiles | Coimbatore |Prakash Woven Private Limited. | Coimbatore |Sotexpa Qualidis Textiles India Private Ltd | Coimbatore |BKS Textiles Pvt. Ltd | Coimbatore |JDA Textiles | Chennai |(6) Ħdax-il kumpanija ma weġbux il-kwestjonarju maħsub biex jivverifika li ssodisfaw il-kundizzjonijiet stabbiliti fl-Artikoluº2 tar-Regolament tal-Kunsillº(KE)ºNruº74/2004 u t-talbiet tagħhom kellhom għalhekk jiġu miċħuda.(7) Id-disa’ kumpaniji li jifdal bagħtu tweġibiet kompluti għall-kwestjonarju u għalhekk tqiesu għall-istat ta' ġodda.(8) L-evidenza miġjuba minn tnejn mill-esportaturi/produtturi Indjani msemmija hawn fuq tqieset li hija biżżejjed biex turi li huma jissodisfaw il-kriterji stipulati fir-Regolament oriġinali u għalhekk biex tingħatalhom ir-rata ta' dazju applikabbli għall-kumpaniji li jikkooperaw mhux inklużi fil-kampjun (jiġifieri 7.6º%) u għaldaqstant jiżdiedu mal-lista ta' produtturi esportaturi fl-Anness tar-Regolament tal-Kunsillº(KE)ºNruº74/2004, kif emendat mir-Regolament tal-Kunsillº(KE)ºNruº2143/2004, ir-Regolament tal-Kunsillº(KE)ºNruº122/2006 u r-Regolament tal-Kunsillº(KE)ºNruº1840/2006.(9) L-applikazzjonijiet tas-seba’ kumpaniji li jifdal għall-istat ta' produttur esportatur ġdid ġew miċħuda għar-raġunijiet li ġejjin.(10) Żewġ kumpaniji naqsu milli jipprovdu evidenza li esportaw il-prodott ikkonċernat lill-KE wara l-perjodu ta' investigazzjoni jew li kellhom obbligi kuntrattwali irrevokabbli biex jesportaw il-prodott ikkonċernat fi kwantitajiet sinifikanti lill-KE. Għalhekk huma ma ssodisfawx it-tielet kriterju.(11) Kumpanija waħda ma pprovdietx ir-reġistru tal-bejgħ għall-perjodu kkunsidrat u għalhekk ma setgħetx turi li ma esportatx il-prodott ikkonċernat waqt il-perjodu ta’ investigazzjoni. Kumpanija oħra instabet li esportat il-prodott ikkonċernat waqt il-perjodu ta’ investigazzjoni. Għalhekk dawn il-kumpaniji ma ssodisfawx l-ewwel kriterju.(12) Kumpanija waħda bagħtet ir-risposta għall-kwestjonarju wara l-iskadenza u dokumenti kruċjali kienu nieqsa mill-applikazzjoni. Kumpanija oħra ma weġbitx għal ittra ta’ nuqqasijiet li kienet titlob aktar informazzjoni. Dawn iż-żewġ kumpaniji għalhekk ma pprovdewx evidenza biżżejjed biex juru li huma ssodisfaw il-kriterji stipulati fir-Regolament oriġinali.(13) Finalment, kumpanija waħda nstabet li hi relatata ma’ waħda li kienet imsemmija fir-Regolament oriġinali u l-applikazzjoni tagħha għal stat ta’ ġdida kienet għalhekk miċħuda minħabba li m’għaddietx mit-tieni kriterju.(14) Il-kumpaniji li ma ngħatalhomx stat ta' ġodda ġew mgħarrfa bir-raġunijiet għal din id-deċiżjoni u ngħataw l-opportunità li jwasslu l-fehmiet tagħhom bil-miktub.(15) L-argumenti u s-sottomissjonijiet kollha magħmula mill-partijiet interessati ġew analizzati u tqiesu sew fejn kien jixraq.ADOTTAT DAN IR-REGOLAMENT:Artikolu 1Il-kumpaniji li ġejjin għandhom jiżdiedu mal-lista ta' produtturi mill-Indja elenkati fl-Anness tar-Regolament tal-Kunsillº(KE)ºNruº74/2004:Il-kumpanija | Belt |Home Fashions International | Kerala |GHCL Ltd. | Gujarat |Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu fil- Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.Magħmul fi Brussell, […]Għall-KunsillIl-President […] [1] ĠU L 12, 17.1.2004, p. 1.[2] ĠU L 370, 17.12.2004, p. 1.[3] ĠU L 22, 26.1.2006, p. 3.[4] ĠU Lº355, 15.12.2006, p.º4.[5] ĠU L 288, 21.10.1997, p. 1. Ir-Regolament kif emendat l-aħħar bir-Regolament (KE) Nru 461/2004 (ĠU L 77, 13 3.2004, p. 12).[6] ĠU L 12, 17.1.2004, p. 1. Ir-Regolament kif l-aħħar emendat bir-Regolament (KE) Nru 1840/2006 (ĠU L 355, 15.12.2006, p. 4).[7] ĠU L 12, 17.1.2004, p. 1.[8] Regolament tal-Kunsillº(KE)ºNruº2026/97, ĠU Lº228, tat-21.10.1997, p.1 kif emendat l-aħħar mir-Regolamentº(KE)ºNruº461/2004 (ĠU L 77, tat-13.3.2004, p.12).[9] ĠU L 370, 17.12.2004, p. 1.[10] ĠU L 22, 26.1.2006, p. 3.[11] ĠU L 355, 15.12.2006, p. 4.


Avviż Legali Importanti

|

52007PC0753

Proposta għal regolament tal-Kunsill dwar l-applikazzjoni ta' l-Artikolu 81 (3) tat-Trattat għal ċerti kategoriji ta' akkordji, deċiżjonijiet u prattiċi miftiehma bejn il-kumpanniji tat-tbaħħir tal-linja (consortia) (Verżjoni kkodifikata)  /* KUMM/2007/0753 finali - CNS 2007/0265 */

	[pic] | KUMMISSJONI TAL-KOMUNITAJIET EWROPEJ |Brussel 27.11.2007KUMM(2007) 753 finali2007/0265 (CNS)Proposta għalREGOLAMENT TAL-KUNSILLdwar l-applikazzjoni ta' l-Artikolu 81 (3) tat-Trattat għal ċerti kategoriji ta' akkordji, deċiżjonijiet u prattiċi miftiehma bejn il-kumpanniji tat-tbaħħir tal-linja (consortia) (Verżjoni kkodifikata)(preżentata mill-Kummissjoni)MEMORANDUM TA’ SPJEGAZZJONI1. Fl-isfond ta’ Ewropa għall-poplu, il-Kummissjoni tisħaq li tissimplifika u tiċċara il-liġi tal-Komunita sabiex tkun iktar ċara u iktar aċċessibbli liċ-ċittadin komuni u b’hekk toffrilu aktar opportunitajiet u ċ-ċans li juża d-drittijiet speċifiċi li tagħtih.Ma jistax jintlaħaq dan il-għan sakemm il-bosta dispożizzjonijiet li ġew emendati ħafna drabi b’mod sostanzjali, jibqgħu imferxin bejn l-att oriġinali u atti segwenti li jemendaw l-oriġinali. Hemm bżonn għalhekk ta’ riċerka mdaqqsa li tqabbel ħafna atti differenti ma’ xulxin sabiex jiġu identifikati r-regoli preżenti.Għalhekk hu essenzjali li ssir kodifikazzjoni ta’ regoli li ġew emendati ta’ sikwit sabiex il-liġi tal-Komunita tkun ċara u trasparenti.2. Għalhekk fl-1 ta’ April 1987 il-Kummissjoni ddeċidiet[1] li tordna lill-persunal tagħha li kull att leġislattiv għandu jiġi kkodifikat wara mhux iktar minn għaxar emendi, u tenfasizza li din hi kundizzjoni minima u li d-dipartimenti għandhom jippruvaw li jikkodifikaw it-testi li huma responsabbli għalihom anke wara inqas emendi biex jiżguraw li r-regoli tal-Komunita huma ċari u jinftiehmu malajr.3. Il-Konklużjoni tal-Presidenza tal-Kunsill Ewropew ta’ Edinburgu (Diċembru 1992) ikkonfermaw dan[2], waqt li saħqu l-importanza tal- kodifikazzjoni għaliex tagħti ċertezza għal-liġi applikabbli.Il-kodifikazzjoni għandha sseħħ skond il-proċedura normali leġislattiva tal-Komunita.Għalkemm l-ebda bidla sostanzjali ma tista ssir lill-atti li jiġu kkodifikati , il-Parlament Ewropew, il-Kunsill u l-Kummissjoni qablu permezz ta’ ftehim interistituzzjonali tal-20 ta’ Diċembru 1994 li jistgħu jużaw proċedura mgħaġġla għall-adozzjoni bikrija ta’ atti ta’ kodifikazzjoni.4. L-għan ta’ din il-proposta hi li sseħħ il-kodifikazzjoni tar-Regolament tal-Kunsill (KEE) Nru 479/92 tal-25 Frar 1992 dwar l-applikazzjoni ta' l-Artikolu 85(3) tat-Trattat għal ċerti kategoriji ta' akkordji, deċiżjonijiet u prattiċi miftiehma bejn il-kumpanniji tat-tbaħħir tal-linja (consortia)[3]. Ir-Regolament l-ġdid jissupera lill-atti varji inkorporati fih[4]; din il-proposta żżomm il-kontenut kollu ta’ l-atti li qed jiġu kkodifikati u għalhekk kull ma tagħmel hu li tgħaqqadhom bl-emendi formali biss kif meħtieġ mill-eżerċizzju ta’ kodifikazzjoni nnifsu.5. Il-proposta tal- kodifikazzjoni nħasbet abbażi ta’ konsolidazzjoni preliminarja fl-ilsna kollha uffiċjali tar-Regolament (KEE) Nru 479/92 u ta’ l-atti li jemendawh, magħmula mill-Uffiċċju għall-Publikazzjonijiet Uffiċjali tal-Komunitajiet Ewropej permezz ta’ sistema ta’ pproċessar ta’ data . Fejn l-artikoli ngħataw numri ġodda, il-korrelazzjoni bejn in-numri ġodda u qodma tidher fit-tabella misjuba fl-Anness II tar-Regolament kkodifikat.ê 479/92 (adattat)2007/0265 (CNS)Proposta għalREGOLAMENT TAL-KUNSILLdwar l-applikazzjoni ta' l-Artikolu Ö 81 Õ (3) tat-Trattat għal ċerti kategoriji ta' akkordji, deċiżjonijiet u prattiċi miftiehma bejn il-kumpanniji tat-tbaħħir tal-linja (consortia)IL- KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu Ö 83 Õ tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew[5],Wara li kkunsidra l-opinjoni tal-Kumitat Ekonomiku u Soċjali Ewropew[6],Billi:ê1.  Ir-Regolament tal-Kunsill (KEE) Nru 479/92 tal-25 ta’ Frar 1992 dwar l-applikazzjoni ta' l-Artikolu 85(3) tat-Trattat għal ċerti kategoriji ta' akkordji, deċiżjonijiet u prattiċi miftiehma bejn il-kumpanniji tat-tbaħħir tal-linja (consortia)[7], ġie emendat kemm-il darba[8] b’mod sostanzjali. Għal iktar ċarezza u razzjonalità, l-imsemmi Regolament għandu jiġi kkodifikat .ê 479/92 L-ewwel premessa (adattat)2.  Skond l-Artikolu Ö 81 Õ (3) tat-Trattat, l-Artikolu Ö 81 Õ (1) tat-Trattat jista' l jiġi ddikjarat inapplikabbli għall-kategoriji ta' akkordji, deċiżjonijiet u prattiċi miftiehma li jissodisfaw il-kondizzjonijiet previsti fl-Artikolu Ö 81 Õ (3) tat-Trattat.ê 479/92 It-tieni premessa (adattat)3.  Skond l-Artikolu Ö 83 Õ tat-Trattat, id-dispożizzjonijiet għall-applikazzjoni ta' l-Artikolu Ö 81 Õ (3) tat-Trattat għandhom ikunu adottati permezz ta' Regolament Ö jew Direttiva Õ. Bi qbil ma' l-Artikolu Ö 83 Õ (2)(b) tat-Trattat, Ö dawn id-disposizzjonijiet Õ għandhom jistabbilixxu regoli dettaljati għall-applikazzjoni ta' l-Artikolu Ö 81 Õ (3) tat-Trattat, filwaqt li titqies il-ħtieġa li tkun, min-naħa waħda assigurata sorveljanza effettiva u biex, min-naħa l-oħra, ikun issimplifikat safejn possibbli l-kontroll amministrattiv. Permezz ta' l-Artikolu Ö 83 Õ (2)(d) tat-Trattat, jeħtieġ li Ö dawn id-disposizzjonijiet Õ ifissru l-funzjonijiet rispettivi tal-Kummissjoni u tal-Qorti tal-Ġustizzja.ê 479/92 It-tielet premessa (adattat)4.  It-tbaħħir tal-linja huwa industrija b'intensita tal-kapital. It-trasport bil- containers żied Ö il-bżonn Õ ta' koperazzjoni u razzjonalizzazzjoni. L-industrija tat-tbaħħir Ö kummerċjali Õ tal-Komunità teħtieġ li tilħaq l-iskala ta' l-ekonomiji meħtieġa biex tikkompeti b'suċċess fis-suq dinji tat-tbaħħir tal-linja.ê 479/925.  L-utenti tas-servizzi tat-tbaħħir offruti mill-consortia jistgħu jibbenefikaw minn sehem mill-benefiċċji li jirriżultaw mit-titjib fil-produttività u fis-servizz, notevolment permezz ta' r-regolarità fis-servizz, tnaqqis fl-ispejjeż li jirriżultaw minn livelli ogħla fl-utilizzazzjoni tal-kapaċità, u kwalità ta' servizz aħjar li tirriżulta minn titjib fil-vapuri u fit-tagħmir.ê 479/92 It-tmien u d-disa’ premessi (adattat)6.  Il-Kummissjoni trid tingħata s-setgħa li tiddikjara permezz ta' Regolament li d-disposizzjonijiet ta' l-Artikolu Ö 81 Õ (1) tat-Trattat ma japplikawx għal ċerti kategoriji ta' akkordji, deċiżjonijiet u prattiċi miftiehma tal-consortia, sabiex ikun aktar faċli għall-impriżi biex jikkoperaw f'modi li huma ekonomikament mixtieqa u mingħajr effetti negattivi mill-aspett tal-politika dwar il-kompetizzjoni. Il-Kummissjoni, Ö b'koperazzjoni Õ mill-qrib u ta' spiss ma' l-awtoritajiet kompetenti ta' l-Istati Membri, għandha tkun kapaċi li tiddiffenixxi b'mod eżatt l-iskop ta' dawn l-eżenzjonijiet u l-kondizzjonijiet marbuta magħhom.ê 479/92 L-għaxar premessa (adattat)7.  Il-consortia fil-qasam tat-tbaħħir tal-linja huma tip ta' impriża konġunta speċjalizzata u kumplessa. Hemm varjeta kbira ta' akkordji differenti ta' consortia li joperaw f'ċirkostanzi differenti. L-iskop, l-attivitajiet, u l-kondizzjonijiet tal-consortia huma mibdula Ö ta' spiss mill-partijiet għall-akkordju Õ. Jenħtieġ għalhekk li l-Kummissjoni tingħata r-responsabbiltà li tiddefinixxi minn żmien għal żmien il-consortia li għalihom tkun applikabbli l-eżenzjoni tal-grupp.ê 479/92 Il-ħdax-il premessa (adattat)8.  Sabiex ikun assigurat li l-kondizzjonijiet kollha ta' l-Artikolu Ö 81 Õ (3) tat-Trattat ikunu sodisfatti, il-kondizzjonjiet għandhom ikunu marbuta ma' l-eżenzjonijiet tal-grupp biex jassiguraw b'mod partikulari li sehem ġust mill-benefiċċji jkun mgħoddi Ö lill-karikaturi Õ tal-vapuri u li l-kompetizzjoni ma tkunx eliminata,ê 479/92ADOTTA DAN IR-REGOLAMENT:Artikolu 1ê 479/92 (adattat)1. Il-Kummissjoni tista' permezz ta' regolament u skond l-Artikolu Ö 81 Õ (3) tat-Trattat, tiddikjara li l-Artikolu Ö 81 Õ (1) tat-Trattat m'għandux ikunu applikabbli għal ċerti kategoriji ta' akkordji bejn l-impriżi, deċiżjonijiet ta' assoċjazzjonijet ta' impriżi u prattiċi miftiehma li għandhom l-għan li jippromwovu jew jistabbilixxu koperazzjoni fl-operazzjoni konġunta tas-servizzi tat-trasport marittimu bejn il-kumpanniji tat-tbaħħir Ö tal-linja Õ, għall-iskop tar-razjonalizzazzjoni ta' l-operazzjonijiet tagħhom permezz ta' arranġamenti tekniċi, operattivi u/jew kummerċjali — bl-eċċezzjoni ta' l-iffissar tal-prezzijiet (consortia).2. Dak ir-regolament li jkun adottat permezz tal-paragrafu 1 għandu jiddiffenixxi l-kategoriji ta' akkordji, tad-deċiżjonijiet u tal-prattiċi miftiehma li jkun japplika għalihom u għandu jispeċifika l-kondizzjonijiet li taħthom għandhom ikunu eżentati mill-applikazzjoni ta' l-Artikolu Ö 81 Õ (1) tat-Trattat , permezz ta' l-Artikolu Ö 81 Õ (3) tat-Trattat.Artikolu 21. Ir-regolament adottat permezz ta' l-Artikolu 1 għandu jkun japplika għal perjodu ta' ħames snin, ikkalkulat mid-data tad-dħul fis-seħħ tiegħu.2 Ö Ir-Regolament adottat permezz ta' l-Artikolu 1 jista' jkun mħassar jew emendat meta jinbidel wieħed mill-fatturi fundamentali li kienu wasslu għall-adozzjoni tiegħu. Õê 479/92Artikolu 3Ir-regolament adottat permezz ta' l-Artikolu 1 jista' jinkludi dispożizzjoni li tispeċifika li jkun japplika b'effett retroattiv għall-akkordji, għad-deċiżjonijiet u għall-prattiċi miftiehma li kienu jeżistu fid-data tad-dħul fis-seħħ ta' dak ir-regolament, sakemm dawn ikunu jissodsfaw il-kondizzjonijiet stabbiliti f'dak ir-regolament.ê Att ta' Adezjoni tal-1994, Art. 29 u Anness I p. 56 (adattat)Artikolu 4Ir-Regolament adottat bis-saħħa ta’ l-Artikolu 1 jista' jistabilixxi li l-projbizzjoni li tinsab fl-Artikolu Ö 81 Õ (1) tat-Trattat m’għandiex tkun applikabbli, għal perijodu stabbilit b’dak ir-Regolament, fir-rigward ta' akkordji, deċiżjonijiet u prattiċi miftiehma diġà eżistenti fid-data ta’ l-1 ta' Jannar 1995, li għalihom hu applikabbli l-Artikolu Ö 81 Õ (1) bis-saħħa ta’ l-adeżjoni ta’ l-Awstrija, tal-Finlandja, u ta' l-Isvezja u li ma jissodisfawx il-kondizzjonijiet ta’ l-Artikolu Ö 81 Õ (3). Madankollu, dan l-Artikolu m’għandux japplika għal akkordji, deċiżjonijiet u prattiċi miftiehma li, fl-1 ta' Jannar 1995 kienu diġà jaqgħu taħt l-Artikoli 53(1) tal-Ftehim ŻEE.ê 479/92 Art. 4 (adattat)Artikolu 5Qabel ma tadotta r-regolament Ö stabbilit permezz ta’ l-Artikolu 1 Õ, il-Kummissjoni għandha tippubblika abbozz tiegħu sabiex ikun possibbli għall-persuni u l-organizzazzjonijiet kollha ikkonċernati li jippreżentaw il-kummenti tagħhom f'limitu ta' żmien raġonevoli li għandha tistabbilixxi l-Kummissjoni, imma li fl-ebda każ ma għandu jkun anqas minn xahar.ê 1/2003 Art. 42 pt. (1) (adattat)Artikolu 6Qabel tippubblika l-abbozz tar-Regolament u qabel tistabbilixxi r-Regolament permezz ta' l-applikazzjoni ta' l-Artikolu 1, il-Kummissjoni għandha tikkonsulta mal-Kumitat Konsultattiv dwar prattiċi restrittivi u posizzjonijiet dominanti, msemmija fl-Artikolu 14 tar-Regolament tal-Kunsill (KE) Nru 1/2003.êArtikolu 7Ir-Regolament (KEE) Nru 479/92 hu mħassar.Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta’ korrelazzjoni fl-Anness II.ê 479/92 Art. 7 (adattat)Artikolu 8Dan ir-Regolament għandu jidħol fis-seħħ Ö fl-għoxrin jum wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea Õ.ê 479/92Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel,Għall-KunsillIl-PresidentéANNESS IRegolament imħassar flimkien ma’ lista ta' l-emendi suċċessivi tiegħuRegolament tal-Kunsill (KEE) Nru 479/92 (ĠU L 55, tad-29.2.1992, p. 3) |Regolament tal-Kunsill (KE) Nru 1/2003 (ĠU L 1, tal-4.1.2003, p. 1) | l-Artikolu 42 biss |Att ta' Adeżjoni 1994, Art.29 u Anness I, punt IIIA.4 (ĠU L 241, 29.8.1994, p. 56) |_____________ANNESS IITabella Ta’ KorrelazzjoniRegolament (KEE) Nru 479/92 | Dan ir-Regolament |Artikoli 1, 2 u 3 | Artikoli 1, 2 u 3 |Artikolu 3a | Artikolu 4 |Artikolu 4 | Artikolu 5 |Artikolu 5 | Artikolu 6 |- | Artikolu 7 |Artikolu 7 | Artikolu 8 |- | Anness I |- | Anness II |_____________[1] COM(87) 868 PV.[2] Ara l-Anness 3 għal Parti A tal-Konklużjonijiet.[3] Magħmul skond il-Komunikazzjoni mill-Kummissjoni lill-Parlament Ewropew u lill-Kunsill – Kodifikazzjoni ta’ l- Acquis Communautaire, COM(2001) 645 finali.[4] Ara l-Anness I għal din il-proposta.[5] ĠU C [...], [...], p. [...].[6] ĠU C [...], [...], p. [...].[7] ĠU L 55, 29.2.1992, p. 3. Regolament kif emendat l-aħħar mir-Regolament tal-Kunsill (KE) Nru 1/2003 (ĠU L 1, 4.1.2003, p. 1).[8] Ara l-Anness I.


Avviż Legali Importanti

|

52009PC0517

Proposta għal regolament tal-Kunsill li jistabbilixxi l-opportunitajiet ta' sajd u l-kundizzjonijiet assoċjati, għal ċerti stokkijiet ta' ħut, applikabbli fil-Baħar l-Iswed għall-2010  /* KUMM/2009/0517 finali */

	[pic] | KUMMISSJONI TAL-KOMUNITAJIET EWROPEJ |Brussel 5.10.2009KUMM(2009) 517 finaliProposta għalREGOLAMENT TAL-KUNSILLli jistabbilixxi l-opportunitajiet ta' sajd u l-kundizzjonijiet assoċjati, għal ċerti stokkijiet ta' ħut, applikabbli fil-Baħar l-Iswed għall-2010MEMORANDUM TA’ SPJEGAZZJONI1. KUNTEST TAL-PROPOSTAGħanijiet tal-propostaWara l-adeżjoni tal-Bulgarija u r-Rumanija mal-UE fl-1 ta' Jannar 2007 u bi tkomplija tal-miżuri ta' konservazzjoni diġà implimentati fl-2008 u l-2009, l-għan ta' din il-proposta huwa li jiġu stabbiliti għall-2010 l-opportunitajiet tas-sajd u l-kundizzjonijiet assoċjati għall-Istati Membri fir-rigward tal-iktar stokkijiet kummerċjalment importanti fil-Baħar l-Iswed.Kuntest ġeneraliSkont ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd [tas-Sajd], il-Politika Komuni tas-Sajd għandha tiżgura sfruttar tar-riżorsi akkwatiċi ħajjin li jipprovdi kundizzjonijiet ekonomiċi, ambjentali u soċjali sostenibbli. Għodda importanti biex jintlaħqu dawn l-għanijiet huwa l-istabbiliment annwali tal-opportunitajiet tas-sajd fl-għamla ta’ qabdiet totali permissibbli (TACs - total allowable catches), kwoti u limitazzjonijiet fuq l-isforzi tas-sajd.L-istabbiliment tal-opportunitajiet tas-sajd fil-Baħar l-Iswed u l-kundizzjonijiet relatati ġew implimentati għall-ewwel darba permezz ta’ leġiżlazzjoni Komunitarja fl-2008.Dawn l-ewwel miżuri prekawzjonari ta’ ġestjoni mill-Komunità għall-Baħar l-Iswed, jimpenjaw lill-amministrazzjonijiet nazzjonali, mill-partijiet interessati u mill-komunità xjentifika biex itejbu l-kontroll tal-qbid u tal-ħatt l-art kif ukoll il-kwalità tad-dejta għal analiżi xjentifika u ekonomika aħjar.Barra minn hekk, dawn il-miżuri se jsaħħu l-pożizzjoni Komunitarja f’diskussjonijiet ġewwa korp possibbli ta' ġestjoni tas-sajd reġjonali fil-ġejjieni li jkun jinvolvi l-pajjiżi kollha tal-Baħar l-Iswed.Sakemm tiġi żviluppata skema aktar avvanzata u integrata ta’ miżuri ta’ ġestjoni għas-sajd sostenibbli fir-reġjun, li għandu jintlaħaq qbil dwarha fuq livell multilaterali, il-ħsieb ta’ din il-proposta huwa li tipproponi miżuri ta’ konservazzjoni għall-2010 f’konformità mal-punti 4 u 5 u l-punti 7-9 tal-Komunikazzjoni mill-Kummissjoni dwar il-Konsultazzjoni rigward l-Opportunitajiet tas-Sajd għall-2010[1].L-għan huwa li l-Kunsill jadotta l-abbozz tar-Regolament f’Ottubru 2009.Il-proposta fiha miżuri ta’ ġestjoni li jistabbilixxu t-TACs u l-kwoti Komunitarji kif ukoll miżuri tekniċi relatati magħhom.Dispożizzjonijiet eżistenti fil-qasam tal-propostaMa jeżistux miżuri ta’ konservazzjoni tas-sajd fuq il-livell multilaterali.Din il-proposta tirrappreżenta tkomplija tar-Regolament għall-2009, ir-Regolament tal-Kunsill (KE) Nru 1139/2008 tal-10 ta’ Novembru 2008.Il-konsistenza ma' politiki u għanijiet oħrajn tal-UnjoniIl-miżuri proposti huma mfassla f’konformità mal-għanijiet tal-Politika Komuni tas-Sajd u huma konsistenti mal-politika Komunitarja dwar l-iżvilupp sostenibbli.2. KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATTKonsultazzjoni ma' partijiet interessatiIż-żewġ Stati Membri kkonċernati huma konxji li l-Kummissjoni biħsiebha tippreżenta miżuri ta' konservazzjoni għall-Baħar l-Iswed, f'konformità mar-regoli ppreżentati mill-Kummissjoni fil-Konsultazzjoni rigward l-Opportunitajiet tas-Sajd għall-2010.Fil-5 ta’ Ġunju 2009, id-DĠ MARE stieden lill-kunsilliera dwar is-sajd mir-Rumanija u l-Bulgarija biex jiddiskutu l-implikazzjonijiet tar-rapport tal-STECF għar-rebbiegħa rigward il-valutazzjoni matul is-sena tat-TAC għall-barbun imperjali, kif previst fir-Regolament tal-Kunsill (KE) Nru 1139/2008. Iż-żewġ Stati Membri rreaġixxew bil-miktub u flimkien qablu li jitolbu biex it-TAC tal-barbun imperjali tiżdied għal 130 tunnellata.Fid-dawl tal-istqarrija mill-STECF fis-17 ta’ Lulju 2009, kwalunkwe possibbiltà ta’ żieda fit-TAC tal-barbun imperjali għandha titwarrab għal kollox. Madankollu, sa issa ma seħħet l-ebda konsultazzjoni speċifika strutturata mal-amministrazzjonijiet nazzjonali u l-partijiet interessati taż-żewġ Stati Membri kkonċernati. Konsultazzjonijiet bħal dawn huma previsti għall-bidu ta’ Settembru 2009.Ġbir u użu tal-għarfien espertŻewġ gruppi ta’ ħidma ta’ xjenzjati mir-reġjun tal-Baħar l-Iswed (il-Bulgarija, ir-Rumanija, it-Turkija u l-Ukrajna) tlaqqgħu mill-Kumitat Xjentifiku, Tekniku u Ekonomiku għas-Sajd (STECF) f’Marzu u Lulju tal-2009. Il-gruppi ħejjew rapporti li jiddeskrivu s-sitwazzjoni tal-istokkijet tal-laċċa kaħla u l-barbun imperjali, b’attenzjoni speċjali fuq l-ilmijiet Komunitarji. Ir-rapporti ngħaddew lill-Kumitat Xjentifiku, Tekniku u Ekonomiku għas-Sajd (STECF) li analizza s-sajd għall-barbun imperjali fil-Baħar l-Iswed fil-laqgħa Plenarja f’April 2009, u kemm għal-laċċa kaħla kif ukoll għall-barbun imperjali fil-laqgħa ta’ Lulju f’Kopenħagen fit-13-17 ta’ Lulju 2009.Il-parir xjentifiku dwar l-opportunitajiet ta’ sajd fl-2010 fil-Baħar l-Iswed ingħata mill-Kumitat Xjentifiku, Tekniku u Ekonomiku għas-Sajd (STECF) fis-17 ta’ Lulju 2009[2].L-STECF tinnota li l-istokk tal-barbun imperjali għandu jiġi kklassifikat taħt il-kategorija 10 skont il-Konsultazzjoni mill-Kummissjoni rigward l-Opportunitajiet tas-Sajd għall-2010, li jfisser li t-TAC għall-barbun imperjali għandu jitnaqqas għallinqas b'25% tat-TAC Komunitarju għall-2009 ta' 100 t. għal 75t. Għandhom jiġu implimentati miżuri ta’ rkupru, fosthom it-tnaqqis tal-isforz u l-introduzzjoni ta' rkaptu tas-sajd aktar selettiv. Ma hemm l-ebda elementi ġodda li jindikaw bidla fil-proporzjon attwali ta’ allokazzjoni ta’ 50/50 bejn iż-żewġ Stati Membri kkonċernati.Għal-laċċa kaħla l-STECF tipproponi li dan l-istokk jiġi kklassifikat fil-kategorija 6, li jimplika li l-ebda TAC Komunitarju ma huwa stabbilit għal dan l-istokk. Fil-fatt, il-kategorija 6 tirrigward l-qagħda li fiha l-istat tal-istokk ma jkunx magħruf, u l-STECF tagħti l-parir dwar qabda xierqa. L-azzjoni li għandha tittieħed hija mmirata b'tali mod li t-TAC jiġi stabbilit skont il-parir tal-STECF iżda li t-TAC ma jinbidilx b'aktar minn 15%. Fin-nuqqas ta’ dejta xierqa dwar l-abbundanza tal-istokk, it-TAC għandu jibqa’ ma jinbidilx.Valutazzjoni tal-impattB'mod sinifikanti l-proposta tissuġġerixxi li l-livelli tal-qbid permessi adottati għall-2009, jitnaqqsu. L-impatt probabbli ta' din il-proposta fuq is-settur tas-sajd ġie eżaminat flimkien mal-amministrazzjonijiet nazzjonali, kif ukoll l-esperti u x-xjenzjati taż-żewġ Stati Membri kkonċernati fl-2007 u fl-2008. It-tnaqqisiet proposti jesiġu miżuri anċillari, li għandhom jiġu diskussi mal-Istati Membri kkonċernati.Fir-rigward tal-opportunitajiet tas-sajd għall-barbun imperjali matul l-2009, dan it-tip ta’ sajd fil-Bulgarija ngħalaq nazzjonalment, u fuq il-livell Komunitarju mill-1 ta' April. Is-sajd jingħalaq għall-istaġun mill-15 ta’ April sal-15 ta’ Ġunju. Sabiex jiġi verifikat il-kontroll tal-qabdiet u tal-ħatt l-art, ġiet prevista missjoni ta' kontroll mill-ispetturi tal-Kummissjoni f'Ottubru 2009.L-applikazzjoni tar-regoli tal-2010 dwar l-Opportunitajiet tas-Sajd għal-laċċa kaħla tfisser li t-TAC tal-2009 li mhuwiex allokat għandu jibqa’ l-istess. Dan mhux se joħloq diffikultajiet fid-dawl tal-fatt li qabdiet annwali kkombinati tal-Bulgarija u tar-Rumanija fl-aħħar snin huma inqas minn nofs dan l-ammont.Fid-dawl tal-fatt li s-sajd għall-barbun imperjali naqas b’mod konsiderevoli fil-Bulgarija matul l-2009 u li l-kwota annwali ġiet eżawrita fl-1 ta’ April 2009, l-implimentazzjoni tat-tnaqqisiet tat-TAC u l-kwoti, fil-medda l-qasira għandhom iwasslu għal restrizzjonijiet importanti ħafna fl-attivitajiet tas-sajd tal-Bulgarija.Il-proposta bażikament għandha titqies bħala tkomplija tal-miżuri applikabbli għall-2008 u l-2009, immirati biex joħolqu kundizzjonijiet għall-isfruttar sostenibbli taż-żona fil-medda t-twila.3. ELEMENTI LEGALI TAL-PROPOSTABażi legaliIl-bażi legali għal din il-proposta hija r-Regolament tal-Kunsill (KE) Nru 2371/2002, u b’mod partikolari l-Artikolu 20 tiegħu.4. IMPLIKAZZJONIJIET GħALL-BAġITJistgħu jkunu meħtieġa aġġustamenti tal-flotta, kif previst taħt il-Programmi Operattivi li jimplimentaw il-miżuri tal-Fond Ewropew tas-Sajd fiż-żewġ Stati Membri kkonċernati. Madankollu, din il-proposta m’għandha l-ebda implikazzjoni għall-baġit Komunitarju.5. INFORMAZZJONI ADDIZZJONALISpjegazzjoni DettaljataIl-proposta tistipula għall-2010 l-opportunitajiet tas-sajd għall-Istati Membri li jistadu fil-Baħar l-Iswed. It-TACs u l-kwoti allokati lill-Istati Membri jinsabu fl-Anness I. Iċ-ċifri proposti jirriflettu l-Konsultazzjoni mill-Kummissjoni rigward l-Opportunitajiet tas-Sajd għall-2010.Il-miżuri tekniċi li jakkumpanjaw ir-restrizzjonijiet kwantitattivi jikkonsistu minn projbizzjoni fuq is-sajd għall-barbun imperjali mill-15 ta’ April sal-15 ta’ Ġunju, daqs minimu ta’ 45cm għall-barbun imperjali li jinħatt l-art, u l-użu ta’ daqs minimu legali tal-malji ta’ 400mm għall-għeżula tal-qiegħ li jintużaw biex jinqabad il-barbun imperjali. Il-perjodu tat-twaqqif gradwali tal-użu ta' għeżula iżgħar issa skada.Projbizzjoni fuq il-high-grading ta’ kwalunkwe speċi suġġetta għal kwota hija stabbilita. L-għan kumplessiv tal-projbizzjoni tal-high-grading huwa t-tnaqqis tar-rimi. Projbizzjoni fuq il-high-grading timplika projbizzjoni tar-rimi ta’ speċijiet suġġetti għal kwota li jistgħu jinbigħu u jinħattu legalment skont il-leġiżlazzjoni Komunitarja dwar is-sajd.Il-Kummissjoni qed tippromwovi wkoll il-kooperazzjoni fil-ġestjoni tas-sajd ma’ pajjiżi terzi madwar il-Baħar l-Iswed f’konsultazzjonijiet bilaterali mat-Turkija u l-Ukrajna u permezz tal-Organizzazzjoni Reġjonali tas-Sajd rilevanti bħalma hija l-GFCM (il-Kummissjoni Ġenerali għas-Sajd fil-Mediterran).Proposta għalREGOLAMENT TAL-KUNSILLli jistabbilixxi l-opportunitajiet ta' sajd u l-kundizzjonijiet assoċjati, għal ċerti stokkijiet ta' ħut, applikabbli fil-Baħar l-Iswed għall-2010IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli tar-riżorsi tas-sajd skont il-Politika Komuni dwar is-Sajd[3] [il-Politika Komuni tas-Sajd], u b’mod partikolari l-Artikolu 20 tiegħu,Wara li kkunsidra r-Regolament tal-Kunsill (KE) Nru 847/1996 tas-6 ta’ Mejju 1996 li jintroduċi kondizzjonijiet addizzjonali għat-tmexxija minn sena għal sena tat-TAC u l-kwoti[4], u b’mod partikolari l-Artikolu 2 tiegħu,Wara li kkunsidra l-proposta mill-Kummissjoni,Billi:(1) L-Artikolu 4 tar-Regolament (KE) Nru 2371/2002 jesiġi li l-Kunsill jaddotta l-miżuri meħtieġa li jirregolaw l-aċċess għall-ilmijiet u r-riżorsi u sabiex l-attivitajiet tas-sajd jibqgħu jsiru b’mod sostenibbli, billi jitqies il-parir xjentifiku disponibbli u, b’mod partikolari, ir-rapport imħejji mill-Kumitat Xjentifiku, Tekniku u Ekonomiku għas-Sajd.(2) Skont l-Artikolu 20 tar-Regolament (KE) Nru 2371/2002, il-Kunsill jistabbilixxi l-opportunitajiet ta’ sajd relattivament għat-tip ta’ sajd jew gruppi ta’ tipi ta’ sajd u l-allokazzjoni ta’ dawk l-opportunitajiet lill-Istati Membri.(3) Sabiex tkun żgurata l-ġestjoni effettiva tal-opportunitajiet ta’ sajd, għandhom jiġu stabbiliti l-kondizzjonijiet speċifiċi għall-operazzjonijiet ta’ sajd.(4) L-Artikolu 3 tar-Regolament (KE) Nru 2371/2002 jistabbilixxi d-definizzjonijiet rilevanti dwar l-allokazzjoni tal-opportunitajiet ta’ sajd.(5) Konformement mal-Artikolu 2 tar-Regolament tal-Kunsill (KE) Nru 847/96 huwa meħtieġ li jiġu identifikati l-istokkijiet li huma suġġetti għal miżuri varji previsti f’dan ir-Regolament.(6) Sabiex isir kontribut għall-konservazzjoni tal-istokkijiet tal-ħut, fl-2010 għandhom jiġu implimentati ċerti miżuri supplementari marbuta mal-kundizzjonijiet tekniċi tas-sajd.(7) It-tnaqqis fil-qabda totali permissibbli (TAC) għal-laċċa kaħla ma jippreġudikax il-livelli futuri għal dan l-istokk, li għandhom jieħdu kont tal-attivitajiet tas-sajd ta’ pajjiżi oħra li għandhom kosta mal-Baħar l-Iswed.(8) L-opportunitajiet tas-sajd għandhom jintużaw skont il-leġiżlazzjoni Komunitarja dwar is-suġġett, u b'mod partikolari mar-Regolament tal-Kunsill (KEE) Nru 2847/93 tat-12 ta' Ottubru 1993 li jistabbilixxi sistema ta' kontroll li tapplika għall-politika tas-sajd komuni[5] [il-politika komuni tas-sajd] u r-Regolament tal-Kunsill (KE) Nru 850/98 tat-30 ta' Marzu 1998 dwar il-konservazzjoni tar-riżorsi tas-sajd permezz ta' miżuri tekniċi għall-protezzjoni taż-żgħar tal-organiżmi tal-baħar[6].(9) Sabiex jiġi żgurat l-infurzar u l-kontroll kif suppost, id-daqs tal-malji għandu jitkejjel skont ir-Regolament tal-Kummissjoni (KE) Nru 517/2008 tal-10 ta’ Ġunju 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 850/98 fir-rigward tad-determinazzjoni tad-daqs tal-malja u l-assessjar tal-ħxuna tal-ispag tax-xbieki tas-sajd[7](10) Sabiex jitnaqqas ir-rimi, huwa xieraq li tiġi stabbilita projbizzjoni fuq il-high-grading għal kwalunkwe speċi suġġetta għal kwota, jiġifieri projbizzjoni li jintremew speċijiet suġġetti għal kwota li jistgħu jinbigħu u jinħattu legalment skont il-leġiżlazzjoni Komunitarja dwar is-sajd.(11) Sabiex jiġi żgurat l-għajxien tas-sajjieda tal-Komunità, huwa importanti li dan it-tip ta’ sajd jinfetaħ fl-1 ta’ Jannar 2010. Minħabba l-urġenza tal-kwistjoni, huwa essenzjali li tingħata eċċezzjoni għall-perjodu ta' sitt ġimgħat imsemmi f'paragrafu I (3) tal-Protokoll dwar ir-rwol tal-Parlamenti nazzjonali fl-Unjoni Ewropea, anness mat-Trattat dwar l-Unjoni Ewropea u għat-Trattati li jistabbilixxu l-Komunitajiet Ewropej,ADDOTTA DAN IR-REGOLAMENT:KAPITOLU I Suġġett, ambitu u definizzjonijietArtikolu 1 SuġġettDan ir-Regolament jiffissa l-opportunitajiet tas-sajd għas-sena 2010 għal ċerti stokkijiet ta’ ħut fil-Baħar l-Iswed u l-kondizzjonijiet speċifiċi li taħthom jistgħu jintużaw tali opportunitajiet ta’ sajd.Artikolu 2 Ambitu1. Dan ir-Regolament għandu japplika għall-bastimenti tas-sajd Komunitarji (bastimenti Komunitarji) li joperaw fil-Baħar l-Iswed.2. B'deroga mill-paragrafu 1, dan ir-Regolament m'għandux japplika għal operazzjonijiet tas-sajd imwettqa biss għal skopijiet ta' investigazzjoni xjentifika u li jsiru bil-permess u taħt l-awtorità tal-Istat Membru kkonċernat u li ġew infurmati bil-quddiem il-Kummissjoni u l-Istat Membru li fl-ilmijiet tiegħu tkun qed issir ir-riċerka.Artikolu 3 DefinizzjonijietAddizzjonalment għad-definizzjonijiet stabbiliti fl-Artikolu 3 tar-Regolament (KE) Nru 2371/2002, għall-finijiet ta’ dan ir-Regolament, għandhom japplikaw id-definizzjonijiet li ġejjin:(a) "GFCM" għandha tfisser il-Kummissjoni Ġenerali tas-Sajd għall-Mediterran.(b) "Il-Baħar l-Iswed" għandu jfisser is-subżona ġeografika tal-GFCM kif definita fir-reżoluzzjoni GFCM/31/2007/2;(c) "qabda totali permissibbli (TAC – Total Allowable Catch)" għandha tfisser il-kwantità li tista’ tittieħed minn kull stokk kull sena;(d) “kwota” għandha tfisser proporzjon mit-TAC li tkun allokata lill-Komunità, lil Stat Membru jew lil pajjiż terz.KAPITOLU II L-opportunitajiet tas-sajd u l-kundizzjonijiet assoċjati magħhomArtikolu 4 Limiti tal-qbid u allokazzjonijietIl-limiti tal-qbid, l-allokazzjoni ta’ dawk il-limiti fost l-Istati Membri, u kondizzjonijiet addizzjonali applikabbli konformement mal-Artikolu 2 tar-Regolament (KE) Nru 847/96 huma stipulati fl-Anness I ma’ dan ir-Regolament.Artikolu 5 Dispożizzjonijiet speċjali dwar l-allokazzjonijietL-allokazzjoni tal-limiti tal-qbid fost l-Istati Membri kif stipulati fl-Anness I għandha tkun mingħajr preġudizzju għal:1) skambji skont l-Artikolu 20(5) tar-Regolament (KE) Nru 2371/2002;2) allokazzjonijiet mill-ġdid magħmula skont l-Artikoli 21(4) 23(1) u 32(2) tar-Regolament (KEE) Nru 2847/93 u t-tieni subparagrafu tal-Artikolu 23(4) tar-Regolament (KE) Nru 2371/2002;3) ħatt l-art addizzjonali permess skont l-Artikolu 3 tar-Regolament (KE) Nru 847/96;4) tnaqqis magħmul taħt l-Artikolu 5 tar-Regolament (KE) Nru 847/96 u l-ewwel subparagrafu tal-Artikolu 23(4) tar-Regolament (KE) Nru 2371/2002.Artikolu 6 Kundizzjonijiet għall-qabdiet u għall-qabdiet inċidentali1. Ħut minn stokkijiet li għalihom hemm stabbiliti limiti ta’ qbid għandhom jinżammu abbord jew jinħattu l-art biss jekk jinqabdu minn bastimenti tas-sajd ta’ Stat Membru li għandu kwota u dik il-kwota ma tkunx ġiet eżawrita;2. Il-ħatt l-art kollu għandu jittieħed mill-kwota jew, jekk is-sehem Komunitarju ma jkunx tqassam fost l-Istati Membri permezz tal-kwoti, mis-sehem Komunitarju.Artikolu 7 Projbizzjoni tal-high-gradingKwalunkwe speċi suġġetta għal kwota, li tinqabad matul l-operazzjonijiet tas-sajd għandha tittella' abbord il-bastiment u sussegwentement tinħatt sakemm dan ma jmurx kontra l-obbligi previsti fil-leġiżlazzjoni Komunitarja dwar is-sajd li tistabbilixxi miżuri tekniċi, ta' kontroll u ta' konservazzjoni, u b'mod partikolari dan ir-Regolament u r-Regolament (KEE) Nru 2847/93, u r-Regolament (KE) Nru 2371/2002.Artikolu 8 Miżuri tekniċi tranżizzjonaliIl-miżuri tekniċi transizzjonali għandhom ikunu kif stabbilit fl-Anness II.KAPITOLU III Dispożizzjonijiet finaliArtikolu 9 It-trasmissjoni tad-dataMeta, taħt l-Artikolu 15(1) tar-Regolament (KEE) Nru 2847/93, l-Istati Membri jibagħtu data lill-Kummissjoni dwar il-ħatt l-art ta’ kwantitajiet ta’ ħut maqbuda, huma għandhom jużaw il-kodiċijiet tal-istokkijiet stipulati fl-Anness I ma’ dan ir-Regolament.Artikolu 10 Dħul fis-seħħDan ir-Regolament għandu jidħol fis-seħħ fil-jum tal-pubblikazzjoni tiegħu fil -Ġurnal Uffiċjali tal-Unjoni Ewropea.Għandha tapplika mill-1 ta' Jannar 2010.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentANNESSIl-limiti tal-qbid u l-kondizzjonijiet assoċjati magħhom għall-ġestjoni minn sena għall-oħra tal-limiti tal-qbid applikabbli għall-bastimenti tal-Komunità f’żoni fejn ikunu ġew iffissati il-limiti tal-qbidIt-tabelli li ġejjin jistipulaw it-TACs u l-kwoti (f’tunnellati ta’ piż ħaj, ħlief fejn speċifikat mod ieħor) skont l-istokk, l-allokazzjoni lill-Istati Membri u l-kundizzjonijiet assoċjati għall-ġestjoni tal-kwoti minn sena għall-oħra.F'kull żona, l-istokkijiet tal-ħut huma msemmija fl-ordni alfabetiku li ġej tal-ismijiet tal-ispeċijiet bil-Latin. Għall-finijiet ta’ dawn it-tabelli l-kodiċijiet użati għall-ispeċijiet differenti huma kif ġejjin:Isem xjentifiku | Kodiċi Alpha-3 | Isem komuni |Psetta maxima | TUR | Barbun imperjali |Sprattus sprattus | SPR | Laċċa kaħla |Speċi: | Barbun imperjali | Żona: | Il-Baħar l-Iswed |Psetta maxima |Il-Bulgarija Ir-Rumanija | 38 38 | TAC Prekawzjonarju L-Artikolu 3 tar-Regolament (KE) Nru 847/96 japplika. L-Artikolu 4 tar-Regolament (KE) Nru 847/96 ma japplikax. L-Artikolu 5 tar-Regolament (KE) Nru 847/96 japplika. |KE | 76 |TAC | Mhux rilevanti |Speċi: | Laċċa kaħla | Żona: | Il-Baħar l-Iswed |Sprattus sprattus |TAC Prekawzjonarju L-Artikolu 3 tar-Regolament (KE) Nru 847/96 japplika. L-Artikolu 4 tar-Regolament (KE) Nru 847/96 ma japplikax. L-Artikolu 5 tar-Regolament (KE) Nru 847/96 japplika. |KE | 12750 (1) |TAC | Mhux rilevanti |(1) Jistgħu jinqabdu biss minn bastimenti li jtajru l-bandiera tal-Bulgarija jew ir-Rumanija.ANNESS IIMIŻURI TEKNIĊI TRANSIZZJONALI1. M’għandha ssir l-ebda attività tas-sajd għall-barbun imperjali mill-15 ta’ April sal-15 ta’ Ġunju fl-ilmijiet tal-Komunità Ewropea tal-Baħar l-Iswed.2. Id-daqs minimu tal-malji permess bil-liġi għal xbieki tal-qiegħ użati biex jinqabad il-barbun imperjali ma għandux ikun inqas minn 400 mm.3. Id-daqs minimu ta’ barbun imperjali li jista’ jinħatt l-art m’għandux ikun inqas minn 45 cm tul, imkejjel konformement mal-Artikolu 18 tar-Regolament 850/98.[1] COM (2009) 224 tat-12 ta' Mejju 2009[2] STECF review of Scientific Advice for 2010 (Analiżi mill-STECF tal-Parir Xjentifiku għall-2010), Parti I, p.159-160[3] ĠU L 358, 31.12.2002, p. 59.[4] ĠU L 115, 9.5.1996, p. 3.[5] ĠU L 261, 20.10.1993, p. 1[6] ĠU L 125, 27.4.1998, p. 1[7] ĠU L 151, 11.6.2008, p. 5